Kaikyo Nagi

*Ha nem tudod leverni az intelligenciáddal, söpörd el a hülyeségeddel. De ha a hülyeségeddel el tudod söpörni, az nem a megnyilvánuló intelligencia jele? -* Nagi alaptézise

Kaikyo Nagi a Boku no Hero Academia világának játékos karaktere. Kedves Aranyos Intelligens Kreatív Yószándékú Óvatos Nagyhangú Ambíciózus Gitározó Idol. Ez mind ő és még több is!

## Kinézet

Szeme kék, haja rövid piszkos szőke, amit kiengedve hord. Suliban az egyenruhát hordja. Mivel utálja a harisnyát, így hosszú zoknit és rövid nadrágot vesz fel a szoknya alá. Időnként hajába tűzi a violinkulcs alakú kabala csatját.

Iskolán kívül szereti a praktikus, egyszerű ruhákat. Minako és az idol lét hatására a csinosabb ruhákat is megszerette. Egészen ki van békülve a csillogó darabokkal is. Mivel elég sok ruhája van azért, ha az alkalom kicsit is adja, igyekszik egy szebb darabot felvenni, hogy nagyinak nyugodt lelkiismerettel mondhassa, hogy hordja a ruháit. Magassarkúban meglepően ügyesen tud járni. Alapvetően nem sminkel, vagy csak nagyon minimálisan. Mások kifestésében egész ügyes.

Ékszereket nem nagyon hord. Kifejezetten zavarja, ha valami a kezén van, tehát a karkötő és a gyűrű nála nem játszik. (Megfelelő okkal persze hord.)

## Személyiség

Határozottan extrovertált. Ő az a tipik szociális gyerek, aki mindenkivel jóban van és általában a többiek is szeretik. Barátságos, kedves, könnyen meg tudja találni a közös hangot szinte bárkivel. Vidám természetű, mosolygása ragadós. Humora elég jó, bár ezt sokan vitatják. Tisztában van azzal, hogy attól még, hogy valami random, még nem feltétlenül vicces. Intelligens, sok rétűek az ismeretei. Kreatív, lényének alapja az "out of box\* gondolkodás. Szeret másokat meghökkenteni, problémákat úgy megoldani, ahogy azt más nem tenné.

Személye tud sok lenni, amivel tisztában van. (Ennek ellenére mégis bizonyos szintig a hobbija az introvertáltak sokkolása.) Eléggé magas az érzelmi intelligenciája, észre szokta venni, ha rosszul közelít máshoz. Figyelmes, meglátja a problémákat. Annak ellenére, hogy lételeme a zaj és a káosz, határozottan jó hallgatóság. Lehet rá számítani.

Rosszul viseli, ha valakit bántanak. Igyekszik másokért kiállni és amennyire tőle telik, megvédeni őket. Eléggé érzékeny, meg tudják viselni dolgok. Igyekszik erős lenni, ő szeretne a támasza lenni másoknak, de előfordul, hogy annyira megborul, hogy igen is elsírja magát mások előtt. Nem szégyelli, de azért igyekszik gyorsan összeszedni magát.

Nagyon tud lelkesedni a legkisebb dolgok iránt is. Hajlamos magát túl vállalni, amin szeretne dolgozni. Állítása szerint nem szeret a figyelem középpontjában lenni, de gyakran mégis ott köt ki. Nem zavarja, jól kezeli és többnyire még azt is lehet mondani, hogy élvezi. Nagyon pörgős, szereti, ha emberek között lehet, de időnként muszáj kicsit elvonulnia. Olyankor szeret egyedül lenni jellemzően a gitárjával. Ilyenkor nyilvánul meg művész lelke.

Viszonylag ügyes vezető, egész jól el tudja érni, hogy egy csapat együtt tudjon dolgozni (vagy csak ő egy másik emberrel).

Alapvetően tudja kezelni a benne lakozó kaotikusságot, ugyanakkor időnként elbizonytalanodik és elillan a magabiztossága. Vajon jól kezeli az adott helyzetet? Jól állt ki a másik mellett? Nem esett túlzásba? Vajon elég jó? Szerencsére viszonylag hamar össze tudja szedni magát, de eléggé bizonytalanná tud időnként válni. Persze ezt nem feltétlenül mutatja ki.

## Képesség

**Magán alkalmazva:** képes teljesen lenémítani magát (pl. nem hallatszik, ha avarra lép). Ezt elég sokáig képes már fenntartani.

**Adott terület némítása:** maga körül néhány méteres körzetben képes létrehozni egy burkot, ahol képes a burokban lévőkkel nyugodtan beszélgetni. Nem hallatszik be semmilyen hang és a burkon kívüliek sem hallják őket. Ezt egyelőre csak néhány percig tudja fenntartani.

**Tárgyak némítása:** ha hozzáér pl.: egy pisztolyhoz, annak elsülése nem hallatszik. (egyszerre csak egy-két tárgyon tudja használni, legalábbis egyelőre)

A némítását csettintéssel tudja feloldani.

**Kiiktatás:** A hang alapú képességeket (hanghatásokat) egyelőre magára nézve semlegesíteni tudja (tehát legjobb barátnője támadására immunis).

**Bénító csend:** Még nem képes rá. Egy személyt megérintve, vagy egy adott területen olyan szintű csendet lenne képes létrehozni, hogy attól az ért személyek feje megfájdul, rosszul lesznek, esetleg össze is esnek.

**Gyengeség:** Ha sokat használja, megfájdul a feje, illetve még nem tudja annyira harcban használni. Ha tényleg nagyon sokat használja, előfordulhat, hogy a képessége cserben hagyja, és mégis csak hangot ad ki, aminek nem kéne.

## Történet

### Gyerekkor

Gimnáziumi tanár szülei első gyermekeként látta meg a napvilágot. Öccsével jó soruk volt, mindent megkaptak, amire szükségük volt. Legyen az szeretet, szellemi támogatás vagy anyagi javak.

Nagi képessége hamar jelentkezett. Furcsállta, hogy pont ezt kapta, ő, akinek a zaj és a káosz a lételeme, de megbarátkozott vele. Szülei segítségével sikerült jobban megismernie erejét, fejlődni a használatában.

Már óvodás korában el kezdte érdekelni a zene tanulás. Az otthoni pianinon már lelkesen pötyörészett. Elsős korában kezdett zeneiskolába járni, amit hamar megszeretett.

Az iskolában mindenkivel viszonylag könnyen megtalálta a hangot. Felfigyelt az igen csendes Minakora és igyekezett őt is bevonni a közösségbe. Olyan jól sikerült a közeledése, hogy hamar legjobb barátnőkké váltak. Ez a barátság innentől kíséri az életét.

A zeneiskolában ismerte meg Nishida Suyamát. A rideg lánnyal is igyekezett az évek során barátkozni, de nem kapott viszonzást. Nagi nem értette, mivel érdemelte ki ezt a fajta ellenszenvet, tudtával semmit sem tett ellene. Borzasztóan zavarta ez a kapcsolat, főleg, hogy nem tudott rajta változtatni.

Nagi számára hamar fontosabbá váltak a zenei tanulmányai, mint a rendes iskola. Persze tanult és közel állt az éltanulósághoz, de órákon jellemzően nem figyelt és pont nem fordította a tanulásra azt a mennyiségű időt, ami által elsők közé kerülhetett volna. A zongora mellett gitározni is megtanult, sőt basszus gitáron is egész ügyes. Na meg persze zongoragitáron is megtanult játszani, mert az fun. Az évek során a hangszereken kívül sokat foglalkozott az összhangzattannal, zeneszerzéssel és a technikai háttérrel is. Főleg azután, hogy Minakoról kiderült, hogy van érzéke az énekléshez, kifejezetten tehetséges benne és ő is zenéléssel szeretne foglalkozni. Összeálltak és immáron együtt igyekeztek előkészíteni a zeneiparra való betörésüket.

Az utolsó évükben ütött be a siker. Végre felfigyeltek rájuk és elkészültek az első igazi dalukkal, amit azon a nyáron be is mutathattak. Hihetetlenül boldogok voltak, hogy végre elindult a karrierjük, de mégsem ezzel akartak teljeskörűen foglalkozni. Mindketten jelentkeztek a U.A.-be, hogy hősök lehessenek. Szeretnének segíteni az embereken, de mindkét lánynak megvoltak a maguk egyéb indokaik.

Nagi olyan 12 éves lehetett, mikor a pincében való kutakodása során régi gyanús dokumentumokba botlott. Édesapját kérte meg, hogy magyarázza meg, mi is ez az egész. Több generációval korábban kezdve a csend képességét alvilági munkákra használták. Konkrétan egy kisebb bérgyilkos klán egyéb más képességű egyénekkel együttműködve. Nagyanyja annak idején elég erős volt, hogy elszakítsa magát tőlük és onnantól kezdve azon dolgozott, hogy ez a múlt feledésbe merüljön. Fiának, azaz Nagi apjának képessége nem olyan erős, hogy hős legyen így ő az iskolában, a jövő nemzedékének nevelésével „törleszti” a családjuk bűneit. Hétköznapi hős, amiért Nagi nagyon tiszteli. A lány képessége nagy valószínűséggel erősebb lesz, így úgy érzi, ott a helye a U.A.-ben, hogy így álljon az emberek szolgálatába és ha valaki ismeri is a családja múltját már ne a rossz jusson eszébe, hanem a jó. Illetve szeretné megmenteni azokat a fiatalokat, akiknek nincs olyan lehetőségük, vagy annyi erejük, hogy maguk szabaduljanak el a klán kényszere alól. Mert Nagi biztos abban, hogy vannak ilyenek és nem akarja hagyni, hogy legyen. Véget akar vetni a klán működésének.

### Felvételi és kezdetek

A felvételi reggelén Nagi első útja Minakohoz vezetett, akinek segített kiválasztani a ruháját. A felvételin tanárok ellen kellett küzdeniük hármas csoportokban. Sajnos nem kerültek egy csoportba. Nagi először aggódott, hisz egy eléggé félénk melákot és egy szintén csendes lányt kapott társul, de sikerült őket összefognia. Kiderült, hogy tök jól együtt tudnak működni. Mindannyian tették a dolgukat, majd miután Nagi bevitte a mentális csapást – ami által természetesen Cementoss-sensei egyik kedvenc diákjává vált – sikeresen legyőzték a tanárt, megszerezve mind a három kendőt.

A lánnyal azaz Masako Asamival és a fiúval azaz Hinakawa Shoval együtt hagyták el a termet. Nagi igyekezett velük barátkozni, majd hozzájuk csapódott Minako és Sho barátja Arata is. A lányok el akartak menni egy cukrászdába megünnepelni a sikert. A fiúk nem tartottak velük, de Asamit végül sikeresen rábeszélték. A félénk lányról kiderült, hogy dobol, így a kis duó bevette magához a bandába. Az elkövetkező két hétben is sűrűn találkoztak így hármasban. Nagi megkedvelte a lányt és örült, hogy jól érzi magát velük.

Megjött az üzenet, hogy felvették őket. A beköltözés zökkenőmentesen telt. Nagihoz jött a családja. A szobája eléggé egyszerű. Hangszereket, dekor elemeket hozott leginkább a személyes holmiján kívül, neki teljesen megfeleltek az ott lévő bútorok.

Vasárnap este egy kis ismerkedést tartottak, amire utolsókként érkeztek, köszönhetően a hosszan tartó ruhaválogatásnak. Nagit kíváncsian szemlélte a társaságot. Teuro javaslatára az egész osztály egy kört alkotott és elkezdtek bemutatkozni, majd végül Kuro ötletét felhasználva játszani. Nagi az este során igyekezett Minakora figyelni, hogy ne legyen sok, illetve Asamira is, ha segíteni kéne neki. Szerencsére a lány jól boldogult, magához képest egészen nyitottan viselkedett, így Nagi csak néha egy-egy mosollyal erősítette meg, hogy büszke rá. A játék során Arata következett. Nagi megfogadta magában, hogyha úgy lesz, ahogy gondolja, akkor kiugrik az ablakon. Igaza lett, így már épp készült is a dologhoz, mikor Kami beelőzte. Már majdnem elbizonytalanodott, mikor a fiúk fogadni kezdtek. Na olyan nincs, hogy egy fogadást bukjon. Így végül a hozzá csapódó Kuroval együtt ugrottak ki az ablakon. Nagi sajnos rosszul érkezett, így kiment a bokája. Meg persze sáros is lett… Amolyan egy bolond százat csinál alapon Asami is csatlakozott, persze egy eléggé jogos szentbeszéd után. Sajnos az ő mutatványa nem úgy sikerült, ahogy szerette volna. Végül Shiro mentette meg. Amint a kis pereputty elindult volna fel, megjelent Hound Dog, akitől egy szép kis lecseszést kaptak, de szerencsére nem fenyegette a társaságot kicsapás… egyelőre. Nagit felsegítették az emeletre. Kimit sikerült rábírniuk, hogy lássa el a bokáját, majd miután megnyugtatta Minakot, elmentek együtt tusolni. Kicsit aggódott barátnőjéért a csendessége miatt, de úgy tűnt nincs baj.

## Kapcsolatok

### Aino Minako

Nagi volt az egyik ügyeletes szociális gyerek az általánosban. Eleinte csak azért kezdett el Minakoval beszélgetni, mert úgy látta, nagyon egyedül van és szerette volna beintegrálni az osztályba. Hamar legjobb barátnőkké váltak. Együtt nőttek fel, az évek során szinte elválaszthatatlanok voltak. Mikor mindkettejük számára fontossá vált a zene, úgy döntöttek együtt kezdenek ezzel valamit. Naginak remek tehetsége van ahhoz, hogy Minako hangjából a lehető legtöbbet kihozza a hangszereléssel és a technikával. Bár együtt nőttek fel, a személyiségük eléggé különböző. A külső szemlélők számára ez a barátság nem feltétlenül tűnhet idillinek. Ha Nagi jó indulattal lecseszi, Minako képes egész nap levegőnek nézni őt és nem feltétlenül szépen bánni vele. Naginak ez továbbra sem esik jól, de ismeri őt és tudja, hogy meg fogják beszélni, rendezni fogják a konfliktusukat, mert fontosak egymásnak. Talán Nagi jelenleg az egyetlen, aki után maga Minako megy, hogy rendezzék a kapcsolatukat. Még ha nem is feltétlenül tűnik úgy, de Minakonak egy meghatározó és stabil pontja Nagi, akit nem akar elveszíteni. Nagi ezzel tisztában van. Ő nem ragaszkodik ennyire hozzá, de akkor is a legjobb barátnője, akit nem akar elveszíteni. A UA-be kerülésük óta kicsit feszültebb a kapcsolatuk. Bár sok időt töltenek együtt (közösen próbálnak, együtt reggeliznek, néhány naponként este órákat beszélgetnek, sokszor együtt tanulnak), Nagi vágyik arra, hogy külön legyenek. Nem az a jó szó, hogy néha kissé tehernek érzi Minakot, de valami olyasmiről van szó. Nem csak, mint helyettes, hanem mint ügyeletes szociális gyerek szeretne mindenkit megismerni és mindenfélét csinálni. Kicsit úgy érzi, Minako ezekben akadályozza, hisz ő nehezebben nyílik meg másoknak és nem feltétlenül van benne olyan akár elvetemült dolgokban, mint Nagi.

### Masako Asami

Nagi első örökbefogadottja a UA-ben. A felvételin találkoztak először, majd hamar összebarátkoztak. A bandába is bevették. Nagi élvezi a társaságát, boldog, hogy jó hatással van rá. Látja benne a potenciált, igyekszik a lehető legjobban támogatni őt. Sok időt töltenek együtt. Örül, hogy fokozatosan mélyül a barátságuk, hogy egyre több mindent osztanak meg egymással. Nagi határozottan védelmező a lánnyal kapcsolatban.

### Matsunaga Teuro

Nagi viszonylag hamar felfigyelt a srácra. Először a kedd reggeli busz úton beszélgettek, ahol kapásból megígérték egymásnak, hogy mindenben számíthatnak egymásra és mindketten megjegyezték a másikra, hogy remek osztályelnök lenne. A lánynak nagyon tetszik a fiú kiállása, magabiztossága, határozottsága, vezetői képessége, esze és hogy mindezek mellett mindenkinek a barátja tud lenni. Nagyon tiszteli benne, hogy képesség nélkül is többüket túlszárnyalja. Szeret vele lenni és élvezi a közös munkát, mint osztály elnök és helyettese. Szerinte (és sokak szerint) elég jól kiegészítik egymást. Nem eget rengetően szerelmes a fiúba, de tetszik neki. Azonban ott van benne a hang, hogy lehet, hogy túlságosan kaotikus lenne a fiú mellé. Az egy dolog, hogy a barátai kaotikusak, de lehet, hogy barátnőre nem ilyenre vágyik. Nagi a Sportfesztiválon érezte, hogy nagyon jól esett neki a fiú figyelme és hogy vigyázott rá, de borzasztóan rettegett attól, hogy Teuro miatta esik ki, az ő szerencsétlenkedése fogja hátráltatni. Ha ez bekövetkezett volna azt nem tudta volna megbocsátani magának. Egyébként a fiú szemeit és mosolyát is nagyon szereti. Ezeken kívül is helyesnek tartja, de ezek a legfontosabbak. A Teadélután során a lányok shippelték őket.

### Nakahara Chuuya

Nagi eleinte egy hebrencs srácnak tartotta, akire irigykedhet, hogy mennyire jól állnak neki a kalapok. Ezek történetesen igazak, de emellett történt két jelentősebb esemény, ami során változott kicsit a képe a fiúról. Az egyik első gyakorlatukon egy taktikai orrapuszival hozta zavarba a srácot és tudta ezáltal leszerelni. Büszke volt magára, hogy egy ilyen erős ellenfelet hatástalanítani tudott, de ami igazán jól esett neki az Chuuya elismerése volt. Sokat jelentett neki. A másik esemény Sho buliján történt, amikor együtt táncoltak. Nagit teljesen ledöbbentette a srác tehetsége. Annyira jól érezte magát, hogy máskor is szívesen táncolna vele. Ezeken kívül a kevés kommunikáció ellenére kialakult közöttük egyfajta haveri viszony. Időnként beszólnak egymásnak, húzzák egymás agyát. Mivel nem olyan szintű, mint a fiú Dazaijal való kapcsolata, így Nagi élvezi. A Teadélután során a taktikai puszi miatt a lányok shippelték őket.

### Hinakawa Sho

Nagi második örökbefogadottja a UA-ben. A félénk fiúval hamar megtalálták a közös hangot és jóban lettek. A lánynak feltűnt, hogy mennyire jó hatással van a fiúra, hogy a jelenlétében, ha róla van szó mennyivel határozottabb. Igyekszik neki segíteni és benne is látja a potenciált. A Teadélután során a lányok shippelték őket.

### Nakamura Kami

Nagi nagyon bírja a lányt, örül, hogy rajta kívül van még egy hasonlóan kaotikus személy az osztályban. Csodálja egyes viselkedési formáiért. Sajnos nem töltöttek még együtt annyi időt, mint amennyit Nagi szeretne, de azért van egy kellemes haveri viszonyuk, amiben a hülyéskedéstől a bénázásokon át a segítségnyújtásig mindenféle előfordult már.

### Nishida Suyama

Sueval sok évig egy csoportba jártak szolfézsra. Nagi vele is próbált barátkozni, de Sue azon kevesek közé tartozik, akivel egyszerűen nem jött ki. Nem arról van szó, hogy mindenkinek kedvelnie kéne, de még egy semleges viszonyt sem sikerült kialakítaniuk. Sue mindig ítélkezően, megvetően viselkedett vele. Nagi nem érzi úgy, hogy erre okot adott volna. Fájt neki, hogy nem tudta, mivel érdemelte ki ezt a bánásmódot. A UA-ben az első héten összefutottak. Nagit ledöbbentette, hogy a lány a szupport osztályba jár. Kicsit félt tőle eleinte, igyekezett tartani a távolságot, de mikor az ötleteit sorolta, csak beütött a lelkesedése. Végül nem bírták ki konfrontálódás nélkül. Sue a szemére vetette, hogy alkalmatlannak tartja hősnek. Naginak ez rosszul esett. Azonban Sue azt is megjegyezte, hogy nem fog direkt kicseszni vele, a kért eszközöket legjobb tudása szerint fogja elkészíteni. Nagi ebből egyfajta törődést érzett ki, sokat jelentett neki ez a kijelentés. Kis híján meg is ölelte, de Sue elutasította, hogy az túlzás lenne. Nagi örül, hogy váratlanul úgy tűnik, talán javulhat a kapcsolatuk, ugyanakkor érzi, hogy valami történt a lánnyal.

### Michiko Tohru

Nagi potenciálisan harmadik örökbefogadottja a UA-ben. Tohrut Asaminak köszönhetően kezdte el megismerni. A lány eléggé félénk és Nagi tisztában van azzal, hogy kicsit tart tőle, de türelmes. Reméli, jóban lesznek, mert szimpatikusnak tartja. Illetve az ő esetében van egy kicsi hátsószándéka is. Amióta realizálta, hogy Tohru képességével és az ő kreativitásával miket lehetne elérni, azóta határozottan szeretne vele megtanulni jól együtt dolgozni.

### Cementoss-sensei

A felvételi óta Nagi „szentül hiszi”, hogy Cementoss-sensei kedvenc diákja. Az a pocsék szóvicc, amivel mentális csapást mért a tanár úrra világi haverokká kovácsolta őket. Cementoss-sensei több gyakorlaton is támogatóan állt Nagihoz, illetve a Sportfesztiválon az ő szobrából szerezte a lány az első kendőjét. A lánynak sokat jelent a bátorítása.

## Érdekességek

* Szereti: zene, hangszeren játszani, csoki, ramen
* Nem szereti: rossz indulatú emberek, gomba
* AsaNegai zenekar mindenese tulajdonképpen. Régóta zenélgetnek együtt Minakoval, ám mint zenekarra csak utolsó alsóközépiskolás évükben figyeltek fel rájuk.
* Az AsaNegai dobosával, Asamival a U.A. felvételijén ismerkedtek meg. Nagi vele és Shoval volt egy csapatban.
* A Kaikyo Nagi a google fordító szerint Osonó Csendet jelent
* A képességét Rosinante ihlette (a One Piece egyik karaktere)
* Akit csak tud, tegez. Nem tiszteletlen akar lenni, hanem a közvetlensége nyilvánul meg ilyen formában